Page:Disciplina Clericalis (English translation) from the fifteenth century Worcester Cathedral Manuscript F. 172.djvu/58

   as a lioun and light to wrath as a chield.' Another: (f. 136) 'Whiche saith evil of his king bifore the time of his deth'. Another saith: 'God suffrith lengger a synful kyng to Reigne in his persone if he be goode and meke to his people than he doeth a iust kyng in his persone if he be evil and cruel to his people.'

Aristotil in his Epistel chasticed Alexander the kyng so saieng; 'Bettir it is with a fewe pesibly to Rule than to hold to grete chivalry'. Also: 'Hold Rightwise justice bitwene men and they shuln love the; and array the nat to yielde to any the borowed chaunge of goode or evil, forwhi a friend shal abide the long'."

"Plato the philosopher rehersith that suche anold kyng was in Grece cruel to his peple. This grew and encreised in grete werre of many of his elders. Of whiche that he myght knowe the comyng and hap therof he sent for al the philosophres of the Regioun. Whiche whan thei wern gadred he saide: 'See yee a how moche and how grete batail is to yow and to me, that for my synne I trowe it is come to vs. But if any thyng is in me that is reprehensible sey yee, and I shal hast me in yowre jugement to be corrected.' Than the philosophers saiden: 'Of any crymes in yowr body we knowe non, neither what to vs and to yow so comen we wote nat. But here nygh vs dwellith suche an old man whos name is Maryne whiche spekith with the holigost. To hym therfor send yee sum men by whom to vs what in al our lif is to come he shal declare.' Thiese thynges don, he sent vnto hym vii philosophres; whiche Citee in which he bifore dwelled thei entred. of the whiche thei fond the most part desert. But they seekyng his house, that is to say of Maryne, it was saide and told that he and many of the Citezeins wern gon in to [the] wildernes. The philosophers heryng this went vnto hym; whiche and whom [when] the wise man sawe he saide: 'Com yee. Com yee ambassatours and legatis of the vnobedient kyng. Forsoth god hath yeven hym in to